
Projektas

LIETUVOS RESPUBLIKOS
VALSTYBINIO SOCIALINIO DRAUDIMO FONDO BIUDŽETO SANDAROS ĮSTATYMO NR. IX-547 2, 4, 5, 11 IR 14 STRAIPSNIŲ PAKEITIMO
ĮSTATYMAS

2015 m.                          d. Nr. 
Vilnius

 straipsnis. 
Pakeisti 2 straipsnio 19 dalį ir ją išdėstyti taip:
„. Įmokų tarifai – draudėjų, apdraustųjų, savarankiškai dirbančių ar valstybiniu savanoriškuoju socialiniu draudimu apsidraudusių asmenų mokamų įmokų dydžių matas atskiroms socialinio draudimo rūšims, nustatomas siekiant užtikrinti pakankamą finansavimą šių rūšių socialiniam draudimui vykdyti. Tarifai yra išreiškiami procentais nuo draudžiamųjų pajamų bazės arba socialiniam draudimui deklaruojamų pajamų sumos ir tvirtinami Valstybinio socialinio draudimo fondo biudžeto rodiklių patvirtinimo įstatymu kiekvieniems biudžetiniams metams.“ 

 straipsnis. 
. Pakeisti 4 straipsnio 1 dalį ir ją išdėstyti taip:
„. Fondo biudžeto pajamos, gaunamos iš įmokų, kitiems biudžetiniams metams planuojamos kiekvienai valstybinio socialinio draudimo įmokų mokėtojų grupei taip:
) draudėjų ir apdraustųjų įmokos – atsižvelgiant į Finansų ministerijos parengtą atitinkamų metų šalies ekonominės raidos scenarijų (toliau – šalies ekonominės raidos scenarijus), kitiems biudžetiniams metams numatomus įmokų tarifus atskiroms socialinio draudimo rūšims, draudžiamųjų pajamų bazės ir apdraustųjų skaičiaus kitimą per paskutinius dvejus metus;
) savarankiškai dirbančių asmenų įmokos – atsižvelgiant į šių asmenų socialiniam draudimui deklaruotų pajamų ir šių asmenų skaičiaus kitimą per paskutinius dvejus metus, kitiems biudžetiniams metams numatomus minimaliosios mėnesinės algos (toliau – MMA) dydžius;
) savanoriškuoju socialiniu draudimu apsidraudusių asmenų įmokos – atsižvelgiant į savanoriškojo socialinio draudimo sutarčių skaičiaus kitimą per paskutinius dvejus metus;
) valstybės biudžeto už valstybės lėšomis draudžiamus asmenis įmokos – atsižvelgiant į šių asmenų skaičiaus kitimą per paskutinius dvejus metus, kitiems biudžetiniams metams numatomus MMA dydžius.“
. Pakeisti 4 straipsnio 4 dalį ir ją išdėstyti taip:
„. Asignavimai iš valstybės biudžeto Fondo biudžetui gali būti skiriami atsižvelgiant į Fondo finansinę padėtį, kai dėl Seimo ar Vyriausybės priimtų teisės aktų padidėja Fondo išlaidos arba sumažėja jo pajamos, o įmokų tarifai atskiroms socialinio draudimo rūšims nekeičiami arba keičiami nepakankamai. Sprendimą dėl šių papildomų asignavimų priima Seimas, tvirtindamas Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymą ir Fondo biudžetą atitinkamiems biudžetiniams metams.“

 straipsnis. 
Pakeisti 5 straipsnio 1 dalį ir ją išdėstyti taip:
„. Fondo biudžeto išlaidų pagrindą sudaro Fondo išlaidos atskiroms socialinio draudimo rūšims, tai yra:
) pensijų socialiniam draudimui – Fondo išlaidos socialinio draudimo pensijoms ir kompensacijoms už ypatingas darbo sąlygas, numatytoms Socialinio draudimo pensijų įstatyme, taip pat šių išmokų gavėjus laidojusiems asmenims nurodyto įstatymo nustatyta tvarka išmokėtos sumos;
) lėšos, pervedamos į pensijų fondus, – pensijų kaupimo bendrovėms pervedamos socialinio pensijų draudimo įmokų dalies, numatytos Pensijų sistemos reformos įstatyme, sumos;
) ligos socialiniam draudimui – Fondo biudžeto išlaidos socialinio draudimo išmokoms, numatytoms Ligos ir motinystės socialinio draudimo įstatyme, ir savanoriškojo socialinio draudimo ligos išmokoms;
) motinystės socialiniam draudimui – Fondo biudžeto išlaidos socialinio draudimo išmokoms, numatytoms Ligos ir motinystės socialinio draudimo įstatyme, ir savanoriškojo socialinio draudimo motinystės išmokoms;
) nedarbo socialiniam draudimui – Fondo biudžeto išlaidos nedarbo socialinio draudimo išmokoms ir dalinio darbo išmokoms bei Užimtumo įstatymo nustatytoms aktyvios darbo rinkos politikos priemonėms įgyvendinti;
) nelaimingų atsitikimų darbe ir profesinių ligų socialiniam draudimui (toliau – nelaimingų atsitikimų darbe socialinis draudimas) – Fondo biudžeto išlaidos visų rūšių socialinio draudimo išmokoms, numatytoms Nelaimingų atsitikimų darbe ir profesinių ligų socialinio draudimo įstatyme.“

 straipsnis. 
Pakeisti 11 straipsnio 1 dalį ir ją išdėstyti taip:
„. Fondo biudžeto rodiklių patvirtinimo įstatymu atitinkamiems biudžetiniams metams tvirtinami:
) Fondo biudžetas (pajamos, išlaidos, planuojamas metų rezultatas), planuojamas struktūrinis Fondo biudžeto balansas;
) Fondo biudžeto atitinkamų biudžetinių metų piniginės įplaukos ir išlaidos bei kasos apyvartos lėšos; 
) įmokų tarifai (draudėjų bendrasis įmokų tarifas ir jo dydžiai atskiroms socialinio draudimo rūšims; šalies bendrasis nelaimingų atsitikimų darbe socialinio draudimo įmokos tarifas, nelaimingų atsitikimų darbe įmokos tarifų grupės ir šių grupių tarifai; apdraustųjų bendrasis įmokų tarifas ir jo dydžiai atskiroms socialinio draudimo rūšims);
) nedarbo socialinio draudimo lėšų Užimtumo rėmimo įstatymo nustatytoms aktyvios darbo rinkos politikos priemonėms įgyvendinti dydis;
) apdraustųjų, dalyvaujančių pensijų kaupime, socialinio pensijų draudimo įmokų dalies, pervedamos pensijų kaupimo bendrovėms, tarifas;
) valstybės biudžeto asignavimų, skirtų bendrajai socialinio draudimo pensijos daliai finansuoti, dydis;
) asignavimų iš valstybės biudžeto ir (ar) kitų valstybės piniginių išteklių dydis;
) dydis, skirtas Fondo veiklos sąnaudų kompensacijai už išmokų (išskyrus bendrosios socialinio draudimo pensijos dalies), finansuojamų iš valstybės biudžeto, skyrimą, mokėjimą ir pristatymą apskaičiuoti, išreikštas kaip procentinė dalis nuo šioms išmokoms skirtos valstybės biudžeto lėšų sumos;
) dydis, skirtas Fondo veiklos sąnaudų kompensacijai už įmokų surinkimą ir pervedimą į fondus apskaičiuoti, išreikštas kaip procentinė dalis nuo planuojamos šių įmokų surinkimo sumos;
) kiti rodikliai, būtini Fondo biudžetui vykdyti.“

 straipsnis. 
Pakeisti 14 straipsnio 3 dalį ir ją išdėstyti taip:
„. Pasibaigus biudžetiniams metams, Fondo administravimo įstaigų, pavaldžių Fondo valdybai, veiklos finansavimo sąskaitose esamų lėšų likučiai, įvertinus pinigų principu atitinkamų metų pabaigoje susidariusius nebaigtus vykdyti įsipareigojimus, kasmet iki vasario 1 d. pervedami į Fondo lėšų sąskaitą.“

 straipsnis. 
Šis įstatymas įsigalioja 2016 m. sausio 1 d.

Skelbiu šį Lietuvos Respublikos Seimo priimtą įstatymą.

